Alexander Duff (Fife'i hertsog) - Vikipeedia, vaba entsüklopeedia

# Alexander Duff (Fife'i hertsog)

### Allikas: Vikipeedia

See artikkel räägib Fife'i hertsogist ja 6. Fife'i krahvist; teiste sellenimeliste kohta vaata artiklit Alexander Duff;

Alexander ja Louise Duff

Alexander William George Duff (10. november 1849 – 12. jaanuar 1912) oli Fife'i krahv ja hertsog, Edward VII vanima tütre Louise Duffi abikaasa.

## [redigeeri] Noorpõlv

Alexander Duff sündis Edinburghis Fife'i 5. krahvi James Duffi ja tema abikaasa leedi Agnes Hay pojana. Ta kandis Macduffi vikonti tiitlit.

1863–1866 õpis Duff Etoni kolledžis ning 1873–1879 oli ta parlamendiliige. 7. augustil 1879 sai temast pärast isa surma 6. Fife'i krahv Iirimaal. Ta teenis 1872–1902 leitnandina Elgini maakonnas Šotimaal ning 1882 osales diplomaatilisel missioonil Saksi kuurvürsti juurde. 1885 sai temast Fife'i krahv kogu Suurbritannias. Ta oli Lõuna-Aafrika kaardiväe üks asutajaid ning ühingu asepresident kuni 1896. aastani.

## [redigeeri] Abielu

27. juunil 1889 abiellus Alexander Duff Walesi printsessi Louise'iga Buckinghami palees. Kaks päeva pärast laulatust tõstis kuninganna ta Fife'i hertsogi ja Macduffi markii seisusesse kogu Suurbritannias.

Abikaasadel oli kolm last:

- Alastair Duff, Macduffi markii (surnult sündinud 1890)
- leedi Alexandra Connaught (17. mai 1891 – 26. veebruar 1959)
- leedi Maud Carnegie (3. aprill 1893 – 14. detsember 1945)

## [redigeeri] Tiitlid ja autasud

1900. aasta aprillis välja antud seadusega sai Duffist uuesti Fife'i hertsog ja Macduffi krahv. Uue seadusega pandi paika ka tiitli edasiminek meessoost pärijate puudumisel, kuna hertsogil ja hertsoginnal oli ainult kaks tütart. Seaduse tulemusena oli Alexandri käes kaks Duffi hertsogkonda: 1887 välja antu kadus poja puudumisel, 1900 antu pärandus vanemale tütrele nagu ka MacDuffi markii tiitel. Novembris 1905 andis Duffi äi, kuningas Edward VII Fife'i hertsoginnale kuningliku printsessi tiitli ning Alexandra ja Maud Duffile Suurbritannia ja Iirimaa printsessi tiitli nimetusega 'kõrgus'.

1881 sai Alexander Duffist Ohakaordu (Order of the Thistle) rüütel. 1902 sai ta kuningliku Victoria keti. Tema naisevend, kuningas George V lõi temast rüütli Garteri ordus. Ta oli ka Bathi ordu rüütel ja majesteedi eranõunik.

## [redigeeri] Hilisem elu

Detsembris 1911, kui perekond purjetas Egiptuse poole, elasid nad Maroko lähedal üle laevaõnnetuse. Kuigi kõik pääsesid vigastusteta, jäi hertsog varsti haigeks. Ta suri Egiptuses Aswānis jaanuaris 1912 ning maeti Mar Lodge'i mausoleumi Aberdeenshires Šotimaal.

Välja otsitud andmebaasist "http://et.wikipedia.org../../../a/l/e/Alexander_Duff_%28Fife%27i_hertsog%29_6acf.html"

Kategooriad: Briti kuninglik perekond | Sündinud 1849 | Surnud 1912

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Nederlands